ဆန်ဖြူဆန်ကောင်း ထောင်းမှ သိ၊ လူတို့သဘော ပေါင်းမှ သိ

ဆန်ဖြူဆန်ကောင်း ထောင်းမှ သိ၊ လူတို့သဘော ပေါင်းမှ သိ သည် မြန်မာဆိုရိုးစကား ဖြစ်သည်။ အဓိပ္ပာယ် ဆန်ဖြူဆန်ကောင်း ထောင်းမှ သိ၊ လူတို့သဘော ပေါင်းမှ သိ ဆိုသည်မှာ ဆန်၏ အရည်အသွေး (ကောင်း မကောင်း) ကို ထောင်းကြည့်မှ သိနိုင်သကဲ့သို့ လူတစ်ဦးတစ်ယောက်၏ စိတ်နေသဘောထား (ကောင်း မကောင်း) ကိုလည်း အတူတကွ ပေါင်းသင်းဆက်ဆံကြည့်မှ သိနိုင်သည်ဟု ဆိုလိုသည်။ ဤဆိုရိုးစကားသည် အရာဝတ္ထုနှင့် လူတို့၏ သဘောသဘာဝကို နှိုင်းယှဉ်ဖော်ပြသည်။ အပေါ်ယံကြည့်ရုံဖြင့် အရာဝတ္ထု၏ အရည်အသွေး သို့မဟုတ် လူတို့၏ စိတ်နေသဘောထားကို အတိအကျ မသိနိုင်ပါ။ စမ်းသပ်ခြင်း သို့မဟုတ် အတူတကွ ပေါင်းသင်းဆက်ဆံခြင်းဖြင့်သာ အမှန်ကို သိရှိနိုင်သည်။ ဤဆိုရိုးစကားသည် လူတို့ကို အကဲဖြတ်ရာတွင် အချိန်ယူ၍ ပေါင်းသင်းဆက်ဆံသင့်ကြောင်းကို သွယ်ဝိုက်၍ သွန်သင်ထားသည်။ ကိုးကားချက်များ လူတစ်ဦးတစ်ယောက်၏ စိတ်သဘောအမှန်ကို သိရန် မလွယ်ကူ၊ သို့သော် ဆန်ဖြူဆန်ကောင်း ထောင်းမှ သိ၊ လူတို့သဘော ပေါင်းမှ သိဆိုသည့်အတိုင်း အနီးကပ်ပေါင်းကြည့်လျှင် သိနိုင်၏။ [၁၃၀၇] ဂျာနယ်ကျော်၊ ၁၊ ၂။ ၅။ ကိုးကား Category:မြန်မာဆိုရိုးစကားများ